CELEX: 
Language: et
Date: 2013-11-16 00:00:00
Title: 2013/584/EL: Euroopa Parlamendi otsus, 17. aprill 2013 , Euroopa Ravimiameti 2011. aasta eelarve täitmisele heakskiidu andmise kohta#Euroopa Parlamendi resolutsioon, 17. aprill 2013 , tähelepanekutega, mis on Euroopa Ravimiameti 2011. aasta eelarve täitmisele heakskiidu andmist käsitleva otsuse lahutamatu osa

16.11.2013   
            
            
               ET
            
            
               Euroopa Liidu Teataja
            
            
               L 308/254
            
         EUROOPA PARLAMENDI OTSUS,
   17. aprill 2013,
   Euroopa Ravimiameti 2011. aasta eelarve täitmisele heakskiidu andmise kohta
   (2013/584/EL)
   EUROOPA PARLAMENT,
   
               —
            
            
               võttes arvesse Euroopa Ravimiameti 2011. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Ravimiameti eelarveaasta 2011 raamatupidamise aastaaruande kohta koos ameti vastustega (1),
            
         
               —
            
            
               võttes arvesse nõukogu 12. veebruari 2013. aasta soovitust (05753/2013 – C7-0041/2013),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
            
         
               —
            
            
               võttes arvesse Euroopa Parlamendi ja nõukogu määrust (EÜ) nr 726/2004 (4) (millega asutatakse Euroopa Ravimiamet), eriti selle artiklit 68,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (5) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise- ja toiduohutuse komisjoni arvamust (A7-0098/2013),
            
         
               1.
            
            
               annab heakskiidu Euroopa Ravimiameti tegevdirektori tegevusele ameti 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Ravimiameti tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 388, 15.12.2012, lk 116.
   
      (2)  EÜT L 248, 16.9.2002, lk 1.
   
      (3)  ELT L 298, 26.10.2012, lk 1.
   
      (4)  ELT L 136, 30.4.2004, lk 1.
   
      (5)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on Euroopa Ravimiameti 2011. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Ravimiameti 2011. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet Euroopa Ravimiameti eelarveaasta 2011 raamatupidamise aastaaruande kohta koos ameti vastustega (1),
               
            
                  —
               
               
                  võttes arvesse nõukogu 12. veebruari 2013. aasta soovitust (05753/2013 – C7-0041/2013),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
               
            
                  —
               
               
                  võttes arvesse Euroopa Parlamendi ja nõukogu määrust (EÜ) nr 726/2004 (4) (millega asutatakse Euroopa Ravimiamet), eriti selle artiklit 68,
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (5) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit ning keskkonna-, rahvatervise- ja toiduohutuse komisjoni arvamust (A7-0098/2013),
               
            
                  A.
               
               
                  arvestades, et kontrollikoda märkis, et ta sai piisava kindluse Euroopa Ravimiameti (edaspidi „amet”) 2011. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et Euroopa Parlament andis 23. oktoobril 2012. aastal heakskiidu ameti tegevdirektori tegevusele ameti 2010. aasta eelarve täitmisel (6) ning et heakskiidu andmise otsusele lisatud resolutsioonis parlament muu hulgas
                  
                              —
                           
                           
                              palus ametil teavitada eelarve täitmisele heakskiidu andmise eest vastutavat institutsiooni ülejäänud 46 % ameti tegevuses ajavahemikul 1. jaanuarist kuni 31. maini 2012 aktiivselt osalenud komitee liikmete ja ekspertide majanduslike huvide deklaratsioonide läbivaatamise ja nende elulookirjeldustega võrdlemise ajakavast ja tulemustest, enne kui algab järgmine eelarve täitmisele heakskiidu andmise menetlus;
                           
                        
                              —
                           
                           
                              nõudis, et amet esitaks eelarve täitmisele heakskiidu andmise eest vastutavale institutsioonile uue huvide deklaratsioonide eel- ja järelhindamise süsteemi (eelkõige võrreldes neid pisteliselt elulookirjeldustega ja ekspertide poolt siseriiklikul tasandil esitatud andmetega) kasutuselevõtmise täpse ajakava;
                           
                        
                              —
                           
                           
                              palus ametil lisada kõikidesse tulevastesse aasta tegevusaruannetesse eraldi osa, kus kirjeldatakse huvide konflikti vältimiseks ja lahendamiseks võetavaid meetmeid, mis sisaldavad muu hulgas järgmisi andmeid:
                              
                                          —
                                       
                                       
                                          kontrollitud väidetavate huvide konflikti juhtumite arv,
                                       
                                    
                                          —
                                       
                                       
                                          nn pöördukse juhtumite arv,
                                       
                                    
                                          —
                                       
                                       
                                          kõigi eri liiki juhtumite puhul võetud meetmed,
                                       
                                    
                                          —
                                       
                                       
                                          usalduse kuritarvitamise menetluste arv ja nende tulemused,
                                       
                                    
                                          —
                                       
                                       
                                          määratud karistused;
                                       
                                    
                        
                              —
                           
                           
                              nõudis, et amet teavitaks eelarve täitmisele heakskiidu andmise eest vastutavat institutsiooni üksikasjalikult võetud meetmetest;
                           
                        
            
                  C.
               
               
                  arvestades, et ameti 2011. aasta eelarve oli 208 863 000 eurot, mis on nimiväärtuses 0,22 % suurem kui 2010. aasta eelarve;
               
            
                  D.
               
               
                  arvestades, et liidu rahaline osalus ameti 2011. aasta eelarves oli kokku 39 765 191,39 eurot (2010. aastal oli see 36 755 652,07 eurot);
               
            
         Järelmeetmed 2010. aasta eelarve täitmisele heakskiidu andmisele
      
      
                  1.
               
               
                  võtab ameti andmete põhjal teadmiseks, et ekspertide ja komitee liikmete majanduslike huvide deklaratsioonide järelkontrolli osas lisatakse praegu teostatavasse järelkontrolli järelejäänud 46 % ekspertide esinduslik valim; märgib, et 2010. aasta eelarve täitmisele heakskiidu andmise raames tehtud järelkontrolli põhjal saadud kogemuste alusel töötatakse välja uus, põhjalikum kontroll; võtab teadmiseks ameti esitatud ajakava ning eeldab, et amet teda kontrolli tulemustest nõuetekohaselt teavitab;
               
            
                  2.
               
               
                  märgib rahuloluga, et alates 2012. aasta tegevusaruandest lisatakse kõikidesse ameti aasta tegevusaruannetesse eraldi osa, kus kirjeldatakse huvide konflikti vältimiseks ja lahendamiseks võetavaid meetmeid;
               
            
         Eelarvehaldus ja finantsjuhtimine
      
      
                  3.
               
               
                  tuletab meelde, et liidu rahaline toetus oli 2011. aastal kokku 39 765 191,39 eurot, mis on eelnenud aastaga võrreldes 8,65 % suurem;
               
            
                  4.
               
               
                  täheldab, et ameti eelarvet rahastatakse nii liidu eelarvest kui ka tasudest, mida maksavad farmaatsiaettevõtted, kes taotlevad liidu turustusloa saamist või pikendamist; täheldab raamatupidamise aastaaruande põhjal, et 77,7 % ameti 2011. aasta tuludest saadi hinnanguliselt tasudest ning see määr kasvab aastast aastasse, kusjuures liidu rahalisest toetusest tuleneva tulu suhteline osakaal oli 2011. aastal 18,3 % (2010. aastal oli see 18,8 % või 14 %, kui arvata liidu kogu rahalisest toetusest maha tagasi nõutud ülejääk);
               
            
                  5.
               
               
                  täheldab, et kulukohustustega seotud ja väljamakstud assigneeringute osas oli täitmismäär vastavalt 95,21 % ja 81,97 % (2010. aastal oli see vastavalt 95,65 % ja 79,10 %); palub ametil jätkata pingutusi maksete täitmismäära tõstmiseks;
               
            
                  6.
               
               
                  märgib murega, et sarnaselt varasematele aruannetele tõi kontrollikoda välja selle, et amet peab looma liikmesriikide ametiasutuste osutatavate teenuste eest tasumise süsteemi, mis põhineks tegelikel kuludel; peab kahetsusväärseks, et selles küsimuses pole saavutatud edasiminekut alates 2009. aastast, mil haldusnõukogule esitati ettepanek uue maksesüsteemi kohta, kuid kokkulepet ei saavutatud; märgib, et amet esitab haldusnõukogule uue ettepaneku uue maksesüsteemi kohta 2013. aasta märtsis; tunnustab ameti juhtkonna tehtavaid pingutusi selleks, et ärgitada haldusnõukogu tegema otsus vaadata liikmesriikide teenuste eest tasumise süsteem läbi tegelike kulude alusel; on täielikult teadlik asjaolust, et vähese edu põhjus on selles, et puuduvad haldusnõukogu otsused; peab seetõttu tervitatavaks ameti administratsiooni algatust paluda selles küsimuses tuge komisjonilt; nõuab tungivalt, et amet teavitaks eelarve täitmisele heakskiidu andmise eest vastutavat institutsiooni selles küsimuses toimuvatest arengutest, muu hulgas sellest, mis puudutab uut tegevuskava ja haldusnõukogu seisukohta selle suhtes;
               
            
         Ülekantud assigneeringud
      
      
                  7.
               
               
                  on mures tõsiasja pärast, et kontrollikoda teatas taas, et 2012. aastasse kanti üle II jaotise (halduskulud) maksete assigneeringud summas 9 600 000 eurot, mis moodustas II jaotise eelarvest 29 %, ning III jaotise (tegevuskulud) maksete assigneeringud summas 10 300 000 miljonit eurot, mis moodustas III jaotise eelarvest 34 %; usub, et ülekandmiste osakaal on liiga suur ja vastuolus eelarve aastasuse põhimõttega;
               
            
                  8.
               
               
                  nendib murega erinevust kontrollikoja järelduse ja ameti vastuse vahel seoses 2009. aastal sõlmitud infotehnoloogiateenuste raamlepinguga, mille tõttu kontrollikoda esitas ameti 2009. aasta raamatupidamise aastaaruande aluseks olevate tehingute seaduslikkuse ja korrektsuse kohta märkusega arvamuse; märgib, et kontrollikoda peab algse lepingu ülemmäära suurendamist eeskirjade vastaseks, samas kui amet ei pea IT-raamlepingut eeskirjade vastaseks ning sellest tulenevalt ei pea ta eeskirjade vastaseks ka selle pikendust; nõuab tungivalt, et amet esitaks selles küsimuses täiendavat teavet ning astuks samme vasturääkivuse kõrvaldamiseks;
               
            
         Hankemenetlused
      
      
                  9.
               
               
                  võtab kontrollikoja aruande põhjal teadmiseks, et hankemenetluste läbipaistvust tuleks suurendada eelõige hinnanguliste lepingumahtude põhjendamise ning valikukriteeriumide määratlemise, avaldamise ja kohaldamise osas; märgib rahuloluga, et amet on kontrollikoja märkused teadmiseks võtnud ning oma menetlusi läbipaistvuse ja dokumenteerimise osas ajakohastanud;
               
            
         Töölevõtmise menetlused
      
      
                  10.
               
               
                  märgib, et 2011. aastal kuulutas amet välja 15 vaba ajutise teenistuja ametikohta ning aasta lõpuks oli ameti töötajate koguarv suurenenud 656-lt 689-le;
               
            
                  11.
               
               
                  nendib kontrollikoja aruande põhjal, et personalivaliku menetluste läbipaistvust tuleb parandada; märgib murega, et valikukomisjoni liikmed ei täitnud alati huvide konflikti deklaratsiooni või ei teinud seda õigeaegselt ning puudusid tõendid selle kohta, et deklaratsioonides tõstatatud küsimuste kohta oleks meetmeid võetud; peab kahetsusväärseks, et valikukomisjoni töö ei olnud alati piisavalt dokumenteeritud ning puudusid tõendid selle kohta, kuidas valiti meetod kandidaatide selekteerimiseks, ning selle kohta, et kirjalike testide ja intervjuude küsimused olid koostatud enne teste;
               
            
                  12.
               
               
                  võtab ameti andmete põhjal teadmiseks, et amet on kontrollikoja märkused teadmiseks võtnud ning oma menetlusi läbipaistvuse ja õigeaegse dokumenteerimise osas ajakohastanud; on seisukohal, et personalieeskirjade teatavad sätted võivad tekitada märkimisväärse halduskoormuse; palub seetõttu komisjonil lubada ametitel kohaldada personalieeskirjade artikli 110 puhul teatavat lihtsamat korda;
               
            
         Huvide konflikt
      
      
                  13.
               
               
                  väljendab heameelt asjaolu üle, et kontrollikoda viis läbi auditi, mille eesmärk oli hinnata huvide konflikti olukordade lahendamise poliitikat ja menetlusi neljas Euroopa Liidu ametis, sh Euroopa Ravimiametis, ning tutvustas auditi tulemusi oma eriaruandes nr 15/2012;
               
            
                  14.
               
               
                  võtab teadmiseks, et kontrollikoja auditileidude kohaselt ei hallanud amet kohapeal toimunud auditeerimise lõppedes (2011. aasta oktoobris) huvide konflikti olukordi nõuetekohaselt, kuid oli töötanud välja ühe kõige läbimõelduma poliitika ja korra huvide konflikti deklareerimiseks, hindamiseks ja haldamiseks;
               
            
                  15.
               
               
                  väljendab heameelt asjaolu üle, et pärast eelarve täitmisele heakskiidu andmise eest vastutava institutsiooni soovitusi 2010. aasta kohta, kontrollikoja auditit ja eriaruande nr 15/2012 avaldamist on amet võtnud mitmeid meetmeid, nimelt:
                  
                              —
                           
                           
                              teaduskomiteede liikmete ja ekspertide huvide konfliktide haldamise poliitika – juba läbivaadatud süsteem, mis jõustus 29. septembril 2011 – vaadati 2012. aastal veel kord läbi (peamiselt selleks, et anda selgemad juhised) ja jõustus 3. aprillil 2012. aastal;
                           
                        
                              —
                           
                           
                              29. septembril 2011. aastal tehti kohustuslikuks teaduskomiteede liikmete deklareeritud huvide konfliktide läbivaatamine; lisaks annab amet igale ametisse nimetavale asutusele võimaluse teha enne ameti ametlikku hindamist mis tahes eksperdile eelsõelumine seoses ameti tegevuses osalemisega;
                           
                        
                              —
                           
                           
                              haldusnõukogu liikmete huvide konfliktide haldamise läbivaadatud poliitika (mis on kooskõlas teaduskomiteede liikmetele ja ekspertidele kehtiva poliitikaga) jõustus 3. aprillil 2012. aastal;
                           
                        
                              —
                           
                           
                              usaldusnõuete rikkumisega seotud menetlused töötati välja nii teaduskomiteede liikmete ja ekspertide jaoks (jõustusid 3. aprillil 2012. aastal) kui ka haldusnõukogu liikmete jaoks (jõustusid 7. juunil 2012. aastal);
                           
                        
                              —
                           
                           
                              mis puudutab läbipaistvust, siis on deklareeritud huvide registreerimist veelgi täiendatud nii, et nüüd registreeritakse kõik koosoleku päevakorra punktidega seoses kehtestatud osalemispiirangud (seda tehti enne 2012. aasta detsembrit);
                           
                        
            
                  16.
               
               
                  nõuab tungivalt, et amet jätkaks kontrollikoja soovituste elluviimist, et vältida mis tahes huvide konflikti oma eri valitsemis- ja tegevusstruktuurides, ning teavitaks eelarve täitmisele heakskiidu andmise eest vastutavat institutsiooni iga kuue kuu järel eespool nimetatud poliitika ja menetluste rakendamisest ja muudest huvide konflikti haldamist puudutavatest arengutest;
               
            
                  17.
               
               
                  kutsub ametit üles alustama huvide konfliktidega seotud küsimustes struktureeritud dialoogi kodanikuühiskonnaga ning kutsuma asjaomaseid organisatsioone vähemalt kaks korda aastas arutama kokkulepitud päevakorra alusel ühist huvi pakkuvaid küsimusi ning teavitama eelarve täitmisele heakskiidu andmise eest vastutavat institutsiooni nimetatud arutelude tulemustest;
               
            
                  18.
               
               
                  väljendab heameelt ameti võetud kohustuse üle vaadata 2013. aasta esimesel poolel läbi huvide konfliktide haldamise läbivaadatud eeskirjade rakendamine, ning selle üle, et praegu on välja töötamisel huvide konfliktide haldamise eel- ja järelkontroll, mida hakatakse rakendama 2013. aasta teises kvartalis; palub ametil hoida eelarve täitmisele heakskiidu andmise eest vastutavat institutsiooni nende tulemustega kursis;
               
            
                  19.
               
               
                  väljendab heameelt asjaolu üle, et pärast seda, kui õigusteenistuse endine juht lahkus 2012. aasta juunis ametist ja asus vanemadvokaadina tööle USA advokaadibüroos, kelle klientideks on mitmed ravimitööstuse firmad, algatas ameti tegevdirektor tema poolt õigusteenistuse juhina, ühiskomitee esimehena, distsiplinaarkomitee esimehena ning hangete ja lepingute nõuandekomitee liikmena tehtud töö läbivaatamise; võtab teadmiseks, et tõendeid huvide konfliktide ega personalieeskirjade artiklites 11 ja 11a sätestatud kohustuste rikkumise kohta ei tuvastatud; väljendab heameelt asjaolu üle, et kooskõlas personalieeskirjade artikliga 16 kehtestas tegevdirektor mõningad piirangud õigusteenistuse endise juhi tegevusele kahe aasta jooksul pärast tema ametist lahkumist; palub ametil anda eelarve täitmisele heakskiidu andmise eest vastutavale institutsioonile nende piirangute kohta üksikasjalikku teavet;
               
            
         Siseaudit
      
      
                  20.
               
               
                  võtab teadmiseks, et auditeerimise prioriteetide kindlakstegemiseks tehti põhjalik riskianalüüs ja selle tulemusena lepiti 2012. aasta auditi teemaks kokku „Eelarve kavandamine ja koostamine” ning siseauditi talitus teostas auditi „Põhitegevuse talitluspidevus Euroopa Ravimiametis”;
               
            
                  21.
               
               
                  märgib, et selle auditi tulemuste alusel esitas siseauditi talitus 13 soovitust, millest seitse olid väga olulised, viis olulised ja üks soovituslik; märgib rahuloluga, et haldusnõukogu aktsepteeris kõiki soovitusi ning et siseauditi talitus pidas ameti koostatud tegevuskava nende soovituste elluviimiseks asjakohaseks;
               
            
                  22.
               
               
                  märgib, et siseauditi talitus teostas riskide enesehindamise kaudu ka infotehnoloogia riskianalüüsi, mis andis ülevaate avatusest infotehnoloogiariskidele;
               
            
                  23.
               
               
                  tunnistab, et mis puudutab siseauditi talituse varasemaid soovitusi ja nende elluviimist ameti poolt 31. detsembriks 2011, on varasematest audititest üleval üheksa väga olulist soovitust, millest kaheksa on amet ellu viinud ja siseauditi talitus vaatab neid läbi, kusjuures 31. detsembri 2011. aasta seisuga ei olnud üles jäänud ühtegi kriitilise tähtsusega soovitust;
               
            
                  24.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 17. aprilli 2013. aasta resolutsioonile (7) ametite tulemuste, finantsjuhtimise ja kontrolli kohta.
               
            
         (1)  ELT C 388, 15.12.2012, lk 116.
      
         (2)  EÜT L 248, 16.9.2002, lk 1.
      
         (3)  ELT L 298, 26.10.2012, lk 1.
      
         (4)  ELT L 136, 30.4.2004, lk 1.
      
         (5)  EÜT L 357, 31.12.2002, lk 72.
      
         (6)  ELT L 350, 20.12.2012, lk 82.
      
         (7)  Vastuvõetud tekstid, P7_TA(2013)0134 (vt käesoleva Euroopa Liidu Teataja lk 374).